Voľby do orgánov samosprávy obcí na Slovensku v roku 2018

Voľby do orgánov samosprávy obcí na Slovensku v roku 2018 (skrátene komunálne voľby v roku 2018) boli voľby poslancov zastupiteľstiev a starostov obcí, mestských častí a primátorov miest, ktoré sa konali v sobotu 10. novembra 2018.

Volebná účasť dosiahla hodnotu 48,67 %, čo predstavuje mierny nárast oproti 48,34 % vo voľbách v roku 2014. Najvyššia účasť bola v Prešovskom kraji (53,18 %), najnižšia v Bratislavskom (43,74 %). Spolu sa voľby konali v 2 919 obciach, celkovo bol starosta zvolený v 2 904 obciach, zastupiteľstvo v 2 895 obciach. Najúspešnejší pri voľbách starostov aj poslancov boli nezávislí kandidáti. Nezávislí kandidáti získali 1 232 mandátov primátorov a starostov, na druhom mieste skončili kandidáti vládnej strany SMER-SD s 592 kreslami a na treťom ďalšia vládna strana SNS so 160 kreslami. Pri poslancoch miestnych zastupiteľstiev mali nezávislí kandidáti 7 301 získaných mandátov, poslanci za SMER-SD 3 692 mandátov a tretie bolo opozičné KDH s 2 350 mandátmi.

Voľby boli jednokolové. Za poslancov zastupiteľstva boli zvolení kandidáti, ktorí získali vo volebnom obvode v poradí najviac platných hlasov. Za starostu alebo primátora bol zvolený ten kandidát, ktorý získal najviac platných hlasov, ide teda o volebný systém relatívnej väčšiny, ktorého negatívom je možné veľké množstvo prepadnutých hlasov (víťazovi teoreticky stačí na víťazstvo aj 10 % hlasov a 90 % pre iných kandidátov prepadne). Pri rovnosti hlasov sa podľa zákona vykonajú nové voľby. Právo voliť do orgánov samosprávy obce má plnoletý obyvateľ obce, ktorý má v nej trvalý pobyt.

Volebné fakty 
V 762 mestách a obciach bolo o osobe starostu alebo primátora rozhodnuté ešte pred konaním. V týchto obciach sa do volieb prihlásil len jeden kandidát, ktorému stačilo voliť za seba. V tomto predkole zvíťazili najviac nezávislí (263) pred stranami SMER-SD (192) a stranou SMER-SD v koalícii s SNS (55 postov). V obciach Ondavka, Jurkova Voľa, Girovce, Dubno a Michalková nekandidoval nikto.

Komunálne voľby v mestách Slovenska

Bratislava 
V hlavnom meste Bratislava kandiduje na úrad primátora 10 kandidátov.
 Viktor Béreš (Naj - nezávislosť a jednota, Strana mladých ľudí)
 Jaroslav Brada (Strana moderného Slovenska)
 Václav Mika (nezávislý)
 Ján Mrva (podpora OĽaNO, SaS, Sme rodina, KDH, OKS, NOVA, Zmena zdola, DÚ)
 Ivo Nesrovnal (nezávislý)
 Iveta Plšeková (nezávislá)
 Roman Ruhig (SNJ-sv)
 Andrej Trnovec (Slovenská ľudová strana Andreja Hlinku)
 Matúš Vallo (podpora Progresívne Slovensko, Spolu)
 Miroslav Vetrík (nezávislý)

Preferencie 

Do bratislavského mestského zastupiteľstva kandiduje podľa zatiaľ neoficiálneho zoznamu 284 kandidátov, z toho 69 žien a 215 mužov. V mestskom parlamente bude v nasledujúcom volebnom období (20182022) sedieť 45 poslancov, teda rovnaký počet ako v súčasnosti.

Košice 
V Košiciach kandiduje na primátora 13 kandidátov.

Preferencie

Anketa (dobrovoľné hlasovanie voličov)

Nitra

Kandidáti 
V Nitre sa o post primátora v komunálnych voľbách uchádza 11 kandidátov, štyria stranícki a siedmi nezávislí.

Preferencie

Poprad 
V Poprade na primátora kandiduje 13 kandidátov, z toho 12 kandidujú ako nezávislí. O poslanecký mandát má záujem 133 kandidátov, ktorí bojujú o 19 kresiel v mestskom zastupiteľstve.

Preferencie

Považská Bystrica

Kandidáti 
O post primátora Považskej Bystrice sa uchádzajú štyria kandidáti.
 Karol Janas (Smer-SD, SNS, SZ)
 Andrej Péli (Nezávislý kandidát)
 Juraj Smatana (ZZ, DÚS)
 Jaroslav ševčík (Nezávislý kandidát)

Zatiaľ nie je zhotovená žiadna anketa.

Prešov

Kandidáti 
V Prešove kandidujú na post primátora siedmi kandidáti.
 Miroslav Benko, PaedDr., MBA, 44 r., Smer-SD, SNS, Most-Híd
 Richard Drutarovský, Ing., 47 r., Spolu-OD, PS, OKS
 Igor Dužda, Ing., 50 r., SRK
 Stanislav Grega, 60 r., nezávislý kandidát
 Pavel Hagyari, JUDr., 61 r., nezávislý kandidát
 František Oľha, Ing., 48 r., SaS, Sme rodina, Šanca, Demokratická strana
 Andrea Turčanová, Ing., 51 r., KDH, OĽaNO, NOVA

Anketa (dobrovoľné hlasovanie voličov)

Preferencie

Ružomberok

Kandidáti 
V Ružomberku za primátora kandidujú štyria kandidáti.
 Ján Bednárik, KDH
 Igor Čombor, obhajujúci primátor, nezávislý kandidát
 Karol Javorka, nezávislý kandidát
 Róbert Kolár, nezávislý kandidát

Preferencie

Trnava 
O post primátora má záujem osem kandidátov. O 31 poslaneckých miest sa uchádza 155 kandidátov, z toho 29 žien.
 Peter Bročka, nezávislý kandidát, iniciatíva Lepšia Trnava, súčasný primátor
 Marián Galbavý, nezávislý kandidát, iniciatíva Priateľská Trnava
 Rastislav Mráz, KDH, SDKÚ-DS, SZS
 Peter Ondrejka, nezávislý kandidát
 Vanesa Šteinerová, nezávislá kandidátka
 Peter Tomeček, NK
 Igor Válek, SMER-SD, SNS
 Stanislav Žigmund, SRK

Preferencie

Žilina

Kandidáti 
O post primátora v Žiline sa uchádza sedem kandidátov.

 Peter Fiabáne (podpora Sme rodina, SaS, OĽaNO)
 Patrik Groma (podpora Smer-SD)
 Ľudmila Chodelková (nezávislá)
 Tibor Hanuliak (SNS)
 Marián Janušek (nezávislý)
 Martin Kapitulík (nezávislý, zoskupenie Silná Žilina)
 Ján Púček (ĽSNS)

Preferencie

Výsledky 
Priebežné výsledky začal Štatistický úrad SR zverejňovať po 22. hodine na stránke volbysr.sk. Prvý raz boli priebežné zobrazované výsledky voľby primátora hlavného mesta Bratislavy a primátora mesta Košice tak, ako boli spočítavané z jednotlivých okrskoch, aktualizované boli po asi 10-minútových intervaloch.

Primátori krajských miest 
Pri voľbách primátorov a starostov SR sa využíva jednokolový volebný systém relatívnej väčšiny, ktorý znamená, že zvíťazí kandidát s najväčším počtom hlasov, pričom nepotrebuje získať nadpolovičnú väčšinu hlasov.

Počet a podiel zvolených starostov a primátorov podľa politických subjektov

Počet a podiel zvolených poslancov podľa politických subjektov

Doplňovacie voľby 
Pre obsadenie neobsadených alebo uprázdnených miest primátorov, starostov či poslancov miestnych zastupiteľstiev sa počas volebného obdobia 201822 konalo trojo ďalších doplňovacích volieb. Územne boli obmedzené iba na obce, v ktorých zvolení predstavitelia chýbali.

Doplňovacie voľby v apríli 2019

Doplňovacie voľby v septembri 2019

Doplňovacie voľby v októbri 2020  
V sobotu 3. októbra 2020 sa konali v 48 obciach, v ktorých bolo neobsadené miesto starostu alebo poslanca obecného zastupiteľstva, doplňovacie voľby. Náležitosti volieb sa zhodovali s tými z roku 2018, mandát zvolených zástupcov obcí sa skončí v roku 2022 súbežne s mandátmi zástupcov zvolených v riadnych voľbách v roku 2018. Volebné miestnosti boli otvorené od 7:00 do 22:00. Volebná účasť dosiahla 35,9 %. V voľbách úspešne zvolili 33 nových starostov a 26 nových poslancov. Najúspešnejší boli nezávislí kandidáti, ktorí získali 23 mandátov starostov a 10 mandátov poslancov. Z politických strán získalo najviac mandátov starostov Kresťanskodemokratické hnutie (3) a najviac mandátov poslancov strana SMER-SD (5). Voľby boli čiastočne neúspešné v obciach Sasinkovo (kde boli pre nedostatok kandidátov zvolení namiesto troch poslancov dvaja) a Pribylina (namiesto dvoch jeden). Súčasne v obciach Prosiek, Píla v okrese Pezinok a Ďurďoš sa voľby do zastupiteľstva nekonali, keďže nekandidoval nikto.

Počet a podiel zvolených starostov podľa politických subjektov

Počet a podiel zvolených poslancov podľa politických subjektov

Referencie

Externé odkazy 
 Voľby do orgánov samosprávy obcí 2018 – informácie na webe Ministerstva vnútra SR
 Voľby do orgánov samosprávy obcí 2018 – informácie a výsledky na webe Štatistického úradu SR

2018
Voľby 2018
2018 na Slovensku